
Limbažos
						
PASKAIDROJUMA RAKSTS

Limbažu novada pašvaldības domes 2026. gada ___. ________ saistošajiem noteikumiem 
Nr. ___ “Par Limbažu novada pašvaldības stipendiju piešķiršanas kārtību”

	Paskaidrojuma raksta sadaļas
	Norādāmā informācija

	1. Projekta nepieciešamības pamatojums

	Saistošo noteikumu mērķis ir piesaistīt kvalificētus speciālistus darbam pašvaldības teritorijā, lai ilgtermiņā nodrošinātu un uzlabotu normatīvajos aktos noteikto pašvaldībai deleģēto funkciju īstenošanu, pakalpojumu kvalitāti un pieejamību.
Ar saistošajiem noteikumiem tiek noteiktas to personu kategorijas, kuriem ir tiesības pretendēt uz pašvaldības stipendijas saņemšanu vai studiju maksas kompensēšanu. Saistošajos noteikumos tāpat ir noteikti kritēriji, kuri tiek ņemti vērā, piešķirot stipendiju.
Pašvaldību likuma 5. panta pirmā un otrā daļa noteic, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība.
2027. gadā paredzams organizēt pirmo konkursu, stipendiju izmaksu uzsākot no 2027. gada septembra.

	2. Fiskālā ietekme uz pašvaldības budžetu
	Stipendiju maksas nepieciešamais finansējums tiks plānotas pašvaldības budžetā, ņemot vērā atbalstāmo speciālistu sarakstu un pašvaldības budžeta iespējas. Saistošie noteikumi nosaka, ka pašvaldības stipendijas piešķiramais finansējuma apmērs tiks noteikts pēc kritērijiem:
1) pilna laika augstākās izglītības programmās studējošajiem finansējuma apmērs noteikts 50% no valstī noteiktās minimālās mēnešalgas mēnesī.
2) maģistrantūrā studējošajiem finansējuma apmērs noteikts 75% no valstī noteiktās minimālās mēnešalgas mēnesī.
3) doktorantūrā un rezidentūrā studējošajiem finansējuma apmērs noteikts viena valstī noteiktā minimālā mēnešalga mēnesī.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1. sociālā ietekme – tiek nodrošināts kvalitatīvs piedāvājums, kas veicina dzīves kvalitāti, mazina bezdarbu, palielina labi apmaksātu darba vietu skaitu Limbažu novadā;
3.2. ietekme uz vidi – nav attiecināms;
3.3. ietekme uz iedzīvotāju veselību – nav attiecināms;
3.4. ietekme uz uzņēmējdarbības vidi pašvaldības teritorijā – veicina jaunu, kvalificētu, inovatīvi domājošu speciālistu piesaisti uzņēmējdarbībai, attīsta un veicina uzņēmējdarbības vidi Limbažu novadā; 
3.5. ietekme uz konkurenci – jauna, kvalificēta speciālista piesaiste Limbažu novada uzņēmumiem veicina to izaugsmi un attīstību, veicinot konkurētspēju mainīgajos tirgus apstākļos.

	4. Ietekme uz administratīvajām procedūrām un to izmaksām
	Lai saņemtu stipendiju pretendentiem jāiesniedz iesniegums, kurā norādīta informācija, kas apliecina personas tiesības saņemt stipendiju.
Pretendentiem, kas piesakās saņemt stipendiju, pieteikuma iesniegšana ir bez maksas.

	5. Ietekme uz pašvaldības funkcijām un cilvēkresursiem
	Saistošajos noteikumos noteiktās kārtības izpildei un lēmumu pieņemšanai pašvaldībā netiks veidotas jaunas amata vienības.


	6. Informācija par izpildes nodrošināšanu
	Lēmumus par stipendijas piešķiršanu pieņem Limbažu novada pašvaldības dome, bet līgumu par stipendijas saņemšanu slēdz Limbažu novada pašvaldība ar atbalsta saņēmēju.

	7. Prasību un izmaksu samērīgums pret ieguvumiem, ko sniedz mērķa sasniegšana
	Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams minētā mērķa sasniegšanai, proti, kvalificētu speciālistu piesaiste pašvaldībai deleģēto funkciju veiksmīgai īstenošanai. Pašvaldības izraudzītā rīcība ir atbilstoša augstākstāvošiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām
	



Limbažu novada pašvaldības 
Domes priekšsēdētāja		                 					                   S. Upmale

